Split, 4. ožujka 2025.

Raspisuje se natječaj za upis kolegija Stručna praksa u nastavnoj bazi na prijediplomskim i diplomskim studijima **Filozofskog fakulteta u Splitu** u ljetnom semestru akademske godine 2024./2025.

Zainteresiranim kandidatima/kandidatkinjama nude se programi u sljedećim ustanovama/tvrtkama/udrugama:

1. Sveučilišna knjižnica u Splitu, 2 studenta/studentice
2. Gradska knjižnica Marka Marulića, Split, 3 studenta/studentice
3. Književni krug Split, 1 student/studentica diplomskoga studija
4. Radio Dalmacija, Split, 2 studenta/studentice diplomskoga studija
5. Pučko otvoreno učilište Trogir, Edukacijsko-kulturni centar „Kantun kulture“, Trogir, 3 studenta/studentice prijediplomskoga i diplomskoga studija
6. Centar za kulturu i cjeloživotno obrazovanje Zlatna vrata, Split, 1 student/studentica prijediplomskoga i diplomskoga studija
7. Staroslavenski institut, Zagreb (praksa u Splitu i Zagrebu), 2 studenta/studentice prijediplomskoga i diplomskoga studija
8. Hrvatsko narodno kazalište Split, 1 student/studentica diplomskoga studija
9. Gradsko kazalište mladih, Split, 1 student/studentica prijediplomskoga i diplomskoga studija.

Prijava se šalje isključivo elektroničkom poštom na adresu: **strucna.praksa@ffst.hr**.

Prijave se zaprimaju **zaključno s 11. ožujka 2025.**

Poruka elektroničke pošte s prijavom treba biti naslovljena (*Subject*) *Stručna praksa* s nazivom nastavne baze.

Prijava mora sadržavati:

* 1. - informacije o kandidatu: ime i prezime
  2. - JMBAG – (broj ispod slike u Studomatu)
  3. - kontakt (telefon + e-adresa)
  4. - prijepis ocjena (studentima FFST-a dostupno preko usluge e-građani)
  5. - motivacijsko pismo (do najviše 500 riječi) koje treba sadržavati kratak prikaz eventualnoga dosadašnjeg iskustva i razloge odabira određenog programa.
  6. Preporučuje se da se u motivacijskom pismu kratko navedu nastavne i izvannastavne obveze koje eventualno utječu na moguće vrijeme obavljanja stručne prakse.

Nepotpune ili neispravno dostavljene prijave neće se razmatrati.

Prilikom odabira kandidata ocjene će se vrednovati kao 1/3, a motivacijsko pismo kao ostalih 2/3 bodova (najviše je moguće 15 bodova). U slučaju jednakog broja bodova kandidate se može pozvati na dodatni intervju.

*Napomene za kandidate:* ECTS bodovi ostvareni ovim kolegijem jesu dodatni, tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*). Po ostvarenom pravu upisa kolegija kandidati se upućuju u studentsku referadu kako bi im se kolegij dodao u upisni list. Upisom kolegija student se obvezuje na obavljanje svih zadaća određenih programom. Obveze kolegija Stručna praksa u nastavnoj bazi moraju se zadovoljavajuće obaviti prije obrane završnog/diplomskog rada.

U nastavku ovog dokumenta nalaze se radni zadatci za studente, a silab kolegija nalazi se u elaboratu studijskog programa na mrežnim stranicama Odsjeka.

|  |  |
| --- | --- |
| Studij  odsjek | Prijediplomski i diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Sveučilišna knjižnica u Splitu** |
| Broj studenata: | **2** |
| Plan realizacije/opis poslova: | * Upoznavanje s radom Knjižnice i s programima koji se provode. * Sudjelovanje u radu pojedinih odjela Knjižnice. * Sudjelovanje u organizaciji književnih večeri, tribina, radionica ili drugih događanja. * Sudjelovanje u prikupljanju, pohranjivanju i obrađivanju svih vrsta znanstvenih informacija za potrebe Sveučilišta, ali i drugih ustanova, a u cilju unaprjeđivanja znanstvenoistraživačkog rada. * Sudjelovanje u digitalizaciji knjižnične građe. * Sudjelovanje u izradi sadržaja za društvene mreže i mrežne stranice: kreiranje informativnih i zanimljivih objava vezanih uz književnost, jezik i kulturna događanja. * Sudjelovanje u poslovima lekture i korekture: lektoriranje i korektura knjižničnih materijala, uključujući promotivne materijale, letke, *web*-stranicu… |
| Vrijeme realizacije | ožujak – kolovoz 2025. |
| Mentor na Filozofskom fakultetu | izv. prof. dr. sc. Tanja Brešan Ančić |
| Stručna osoba-mentor u nastavnoj bazi | Irena Urem, viša knjižničarka, voditeljica Matične službe za istraživanje i razvoj |

|  |  |
| --- | --- |
| Studij  odsjek | Prijediplomski i diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Gradska knjižnica Marka Marulića**, **Split** |
| Broj studenata: | **3** |
| Plan realizacije/opis poslova: | * Upoznavanje s radom Knjižnice i s programima koji se provode. * Sudjelovanje u organizaciji književnih večeri, tribina, radionica ili drugih događanja. * Sudjelovanje u organizaciji/u pripremi i provedbi programa Mala čarobna čitaonica i drugih raznovrsnih kulturnih aktivnosti koje potiču učenje, čitanje i kreativnost. * Sudjelovanje u organizaciji/u pripremi i provedbi projekata Studio lektira i KROartikulacija te drugih edukacijskih radionica i tečajeva namijenjenih svim dobnim skupinama. * Sudjelovanje u organizaciji/u pripremi i provedbi programa pomoć pri učenju Hrvatskoga jezika učenicima osnovnih i srednjih škola. * Sudjelovanje u izradi sadržaja za društvene mreže: kreiranje informativnih i zanimljivih objava vezanih uz književnost, jezik i kulturna događanja. * Sudjelovanje u poslovima lekture i korekture knjižničnih materijala, uključujući promotivne materijale, letke, *web*-stranicu. |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Jadranka Nemeth-Jajić |
| Stručna osoba-mentor u nastavnoj bazi | Renata Vojvodić, mag. philol. croat. i mag. bibl. |

|  |  |
| --- | --- |
| Studij  odsjek | Diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Književni krug Split, Split** |
| Broj studenata: | **1** |
| Plan realizacije/opis poslova: | * Upoznavanje s radom Književnoga kruga u Splitu. * Sudjelovanje u radu izdavačke djelatnosti (*Čakavske riči – polugodišnjaka za proučavanje čakavske riči*): prikupljanje radova, korespondencija s autorima radova, njihovo dokumentiranje, pripremanje radova za recenzije, pripremanje časopisa za tisak – uređivanje bibliografije, pomoć u lekturi i korekturi. * Sudjelovanje u promoviranju čakavice(organizacija književnih večeri, predstavljanja knjiga, radionica ili drugih događanja). |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Marijana Tomelić Ćurlin |
| Stručna osoba-mentor u nastavnoj bazi | mr. sc. Branko Jozić |

|  |  |
| --- | --- |
| Studij  odsjek | Diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Radio Dalmacija** |
| Broj studenata: | **2** |
| Plan realizacije/opis poslova: | * Upoznavanje s radom Radija Dalmacije. * Sudjelovanje u informativnom dijelu poslova i proizvodnji sadržaja za program ovisno o interesu studenata. * Uključivanje u pripremu programskih sadržaja – osnovni zadatci, snimanje anketa, priprema priloga (program ili informativni dio), snimanje telefonskih izjava, priprema tema za emisije, proizvodnja sadržaja za društvene mreže i sl. |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Anita Runjić-Stoilova |
| Stručna osoba-mentor u nastavnoj bazi | Slivija Turić, programska direktorica |

|  |  |
| --- | --- |
| Studij  odsjek | Prijediplomski i diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Pučko otvoreno učilište Trogir, Edukacijsko-kulturni centar „Kantun kulture“, Trogir** |
| Broj studenata: | **3** |
| Plan realizacije/opis poslova: | * Upoznavanje s radom Centra i s njegovim programima. * Sudjelovanje u organizaciji i medijskom praćenju kulturnih događaja. * Sudjelovanje u provedbi projekta „Ekipa iz Kantuna“, u sklopu kojega se producira kazališna predstava sa srednjoškolcima i provode kazališne radionice. * Sudjelovanje u prikupljanju, pohranjivanju i obrađivanju podataka o programima Centra, u marketinškim i prodajnim aktivnostima poput izrade plakata, programskih letaka i knjižica i čitanih poruka za radio. * Sudjelovanje u izradi sadržaja za društvene mreže i mrežne stranice. * Sudjelovanje u poslovima lekture i korekture pisanih materijala. |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Katarina Lozić Knezović |
| Stručna osoba-mentor u nastavnoj bazi | Marina Vujčić, voditeljica kulturnih programa |

|  |  |
| --- | --- |
| Studij  odsjek | Prijediplomski i diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Centar za kulturu i cjeloživotno obrazovanje Zlatna vrata, Split** |
| Broj studenata: | **1** |
| Plan realizacije/opis poslova: | * Upoznavanje s radom ustanove i s programima koje ona provodi. * Sudjelovanje u organizaciji nastave i u radu Centra (izrada rasporeda, korespondencija s polaznicima i s Hrvatskim zavodom za zapošljavanje, upis polaznika u bazu podataka) te u osiguravanju kompletnosti dokumenata (pripremanje dokumenata i pojedinih materijala za tisak). * Hospitacija nastave. |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Marijana Tomelić Ćurlin |
| Stručna osoba-mentor u nastavnoj bazi | Marta Radoš, prof. hrvatskoga jezika |

|  |  |
| --- | --- |
| Studij  odsjek | Prijediplomski i diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Staroslavenski institut, Zagreb** |
| Broj studenata: | **2** |
| Plan realizacije/opis poslova: | Dio stručne prakse student obavlja u Splitu, a dio u Staroslavenskom institutu u Zagrebu (u vrijeme kada završi nastava na Fakultetu). Fakultet ne snosi troškove puta ni boravka u Zagrebu.   * Upoznavanje s ukupnim radom te znanstvene ustanove i sa znanstvenoistraživačkim radom pojedinih institutskih znanstvenih odjela. * Sudjelovanje u (odabranim) stvarnim znanstvenim istraživanjima. * Stjecanje uvida u istraživačku (digitalnu i fizičku) dokumentaciju i sudjelovanje u radu s tom dokumentacijom. * Upoznavanje postupka pripreme znanstvenoga časopisa Slovo i sudjelovanje u odabranim stadijima pripreme znanstvenih članaka za objavu u znanstvenom časopisu. * Sudjelovanje u stvaranju (digitalnih i analognih) znanstvenopopularnih sadržaja Instituta. |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Katarina Lozić Knezović |
| Stručna osoba-mentor u nastavnoj bazi | dr. sc. Vida Vukoja, ravnateljica Instituta |

|  |  |
| --- | --- |
| Studij  odsjek | Diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Hrvatsko narodno kazalište** **Split** |
| Broj studenata: | **1** |
| Plan realizacije/opis poslova: | * Upoznavanje s radom HNK Split i s različitim programima koji se provode. * Sudjelovanje u organizaciji prigodnih događanja, prijema, tribina, konferencija za medije i dr. * Sudjelovanje u organizaciji/pripremi i provedbi programa u povodu Godine Ive Tijardovića i Jakova Gotovca (2025.). * Sudjelovanje u organizaciji protokolarnih poslova za potrebe Uprave HNK Split. * Sudjelovanje u organizaciji međunarodnih događanja (usmena i pisana komunikacija sa sudionicima, gostima, klijentima). * Sudjelovanje u pripremi i izradi kazališnih materijala i izdanja. * Sudjelovanje u pripremi i izradi sadržaja za društvene mreže i mrežne stranice. * Lektura i korektura: lektoriranje i korektura kazališnih materijala, uključujući promotivne materijale, letke, *web*-stranicu. |
| Vrijeme realizacije | ožujak – kolovoz 2025. |
| Mentor na Filozofskom fakultetu | prof. dr. sc. Anita Runjić-Stoilova |
| Stručna osoba-mentor u nastavnoj bazi | Vicko Bilandžić, intendant  Ivan Vatavuk, predstojnik ureda intendanta |

|  |  |
| --- | --- |
| Studij  odsjek | Prijediplomski i diplomski sveučilišni studij  Hrvatski jezik i književnost |
| Mjesto stručne prakse u nastavnoj bazi | **Gradsko kazalište mladih,** **Split** |
| Broj studenata: | **1** |
| Plan realizacije/opis poslova: | * Sudjelovanje u pripremi i izradi kazališnih materijala i izdanja (programske knjižice, plakati, itd.). * Sudjelovanje u pripremi i izradi sadržaja za društvene mreže i mrežne stranice. * Sudjelovanje u poslovima lekture i korekture: lektoriranje i korektura kazališnih materijala, uključujući promotivne materijale, letke, *web*-stranicu. |
| Vrijeme realizacije | ožujak – kolovoz 2025. |
| Mentor na Filozofskom fakultetu | doc. dr. sc. Eni Buljubašić |
| Stručna osoba-mentor u nastavnoj bazi | dr. sc. Ivo Perkušić, ravnatelj |